stanford-oval/wikipedia huggingface dataset:
Villi lapsi (albumi)
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Kahleet | Ellinoora Leikas, Samuli Sirviö, Joel Melasniemi | 3.48 |  |  |  |  |  |  |
| 2. | Leijonakuningas | Leikas, Sirviö | 3.38 |  |  |  |  |  |  |
| 3. | Elefantin paino | Leikas, Sirviö | 4.36 |  |  |  |  |  |  |
| 4. | Rakkauden kesä | Leikas, Sirviö | 3.50 |  |  |  |  |  |  |
| 5. | Tytöille | Leikas, Sirviö | 4.03 |  |  |  |  |  |  |
| 6. | Minä elän | Leikas, Sirviö | 4.06 |  |  |  |  |  |  |
| 7. | Ei hävittävää (AEIOUAO) | Leikas, Sirviö, Väinö Wallenius | 3.20 |  |  |  |  |  |  |
| 8. | Carrie | Leikas, Sirviö | 3.13 |  |  |  |  |  |  |
| 9. | Pidän sinusta juuri sellaisena kuin olet | Leikas, Sirviö, Kalle Koivisto | 4.17 |  |  |  |  |  |  |
| 10. | Yölaulu | Leikas, Sirviö | 4.25 |  |  |  |  |  |  |
Singlet

Albumin ensimmäinen single ”Ei hävittävää (AEIOUAO)” julkaistiin helmikuun lopussa 2015. Kappale nousi parhaimmillaan 32:nneksi soitetuimmaksi radiokappaleeksi. Toinen single ”Minä elän” julkaistiin kesäkuussa 2015.
Lokakuussa 2015 julkaistuun kolmanteen singleen ”Carrie” Ellinoora sai inspiraatiota Sinkkuelämää-televisiosarjasta, jonka päähenkilön mukaan kappale on nimetty. Kappale menestyi eri listoilla hyvin: Latauslistalla kappale oli yhteensä 14 viikkoa ja se nousi parhaimmillaan kuudenneksi soitetuimmaksi radiokappaleeksi. Kappaletta on striimattu yli neljä miljoonaa kertaa, jonka myötä ”Carrie”-single on saanut platinalevyn.
Neljäs single ”Leijonakuningas” julkaistiin helmikuun lopulla 2016. Kappale on menestynyt etenkin radiosoitossa, sillä se on albumin toistaiseksi menestynein radiosingle, sen noustua viikolla 31/2016 neljänneksi radiolistalla. Singleä on striimattu platinalevyyn oikeuttava määrä.
Kahden hyvin menestyneen singlen jälkeen viidentenä singlenä julkaistu ”Rakkauden kesä” on sijoittunut toistaiseksi vain yhdeksi viikoksi latauslistan 29:nneksi.
Viikkoa ennen albumin julkaisua siltä julkaistiin vielä kuudes single ”Elefantin paino”.
Singlet > Singlejen listasijoitukset

| Kappale | Latauslista | Singlelista | Radiolista |
| --- | --- | --- | --- |
| ”Carrie” | 5  | 13  | 6  |
| ”Ei hävittävää (AEIOUAO)” | – | – | 32  |
| ”Elefantin paino” | 5  | 2  | 24  |
| ”Leijonakuningas” | 6  | 20  | 4  |
| ”Minä elän” | 18  | – | 37  |
| ”Rakkauden kesä” | 29  | – | – |
Aiheesta muualla

Albumi Discogs-sivustolla
Väsyminen (materiaalin)

Väsyminen tarkoittaa materiaalin, yleensä metallin, rakenneominaisuuksien heikkenemistä pitkäaikaisen vaihtuvan kuormituksen alaisuudessa.
Jatkuvan vaihtuvan jännityksen alaisena olevat materiaalit kärsivät pysyviä mikroskooppisia vaurioita, vaikka hetkellinen jännitys materiaalissa sinänsä alittaisi materiaalin lujuusarvot. Jos vauriot etenevät tarpeeksi pitkälle, voi materiaali pettää vaikkei sen nimellistä lujuutta ylitettäisi.
Väsymisen teoreettinen mallintaminen rakenteiden suunnittelussa tarvittavalla luotettavuudella on osoittautunut varsin hankalaksi. Siksi materiaalin väsymislujuus määritetään yleensä kokeellisesti. Väsymiskokeessa koekappale altistetaan vaihtelevalle jännitykselle välillä σmin–σmax. Näistä voidaan laskea jännityksen amplitudi σa ja keskimääräinen jännitys σm:
Kun materiaaliin kohdistuva keskimääräinen jännitys kasvaa, tulee amplitudin pienetä jotta materiaali kestäisi kuormituksen. Tätä kuvastaa Goodmanin kaava
jossa σvl on haluttu väsymislujuus ja on materiaalin σT vetolujuus.
Väsymisen taustalla olevat mikroskooppiset särömäiset vauriot saavat alkunsa metallin raerajoilta ja siinä jo aluksi olevista pienistä virheistä. Väsymiselle on luonteenomaista, että varsinaista väsymismurtumaa edeltää särönkasvuvaihe. Jo sitä aikaisemmin tapahtuu selvästi pitkäkestoisempi särön ydintymisvaihe. Kun murtumaa edeltävä särö kasvaa, on tapahtuma periaatteessa mahdollista ennakoida havaitsemalla särö. Sitä ennen särön alku on niin pieni, että sen havaitseminen ja erottaminen aineen mikrorakenteesta on äärimmäisen hankalaa. Näin ollen mahdollisuudet havaita murtuma ennen sen ilmenemistä ovat varsin pienet. Toisaalta väsymismurtuma saattaa syntyä ennalta arvaamatta hyvinkin pitkään käytössä olleessa materiaalissa.
Vuohilampi (Espoo)

| Vuohilampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°15′39″N, 24°31′07″E
Mittaustietoja
Pinnankorkeus:  65,2 m 
Rantaviiva:  1,8 km 
Pinta-ala:  0,08 km² 
Suurin syvyys:  7,1 m 
 fiVuohilampi 
Vuohilampi on noin kahdeksan hehtaarin laajuinen järvi Espoon läntisimmässä osassa lähellä Kirkkonummen rajaa. Virallisen kaupunginosajaon mukaan se sijaitsee Siikajärven kaupunginosassa. Vuohilammen naapurijärviä ovat Kivilampi lännessä ja Pitkänen lounaassa. Vuohilammen ja Pitkäsen välillä on laskupuro; Pitkäsen pinta on noin kuusitoista metri|ä Vuohilammen pintaa alempana. Myös Vuohilammen pohjoispuolisten järvien - Siikajärvi, Heinäslampi ja Sahajärvi - pinnat ovat huomattavasti Vuohilampea alempana.
Vuohilammen, Kivilammen ja Pitkäsen välisellä kannaksella on pientaloasutusta. Turunväylä kulkee Vuohilammen eteläpuolitse.
Warhammer 40,000: Dawn of War II

| Warhammer 40,000: Dawn of War II |
| --- | --- |

Kehittäjä:  Relic Entertainment
Julkaisija:  THQ, Sega
Jakelija:  Steam
Suunnittelija:  Jonny Ebbert
Säveltäjä:  Doyle W. Donehoo
Pelimoottori:  Essence Engine
Julkaistu:  2009
Lajityyppi:  reaaliaikainen strategiapeli
Pelimuoto:  moninpeli, yksinpeli ja yhteistyömoodi
Ikäluokitus:  ESRB: Alkaen 17 vuotta  PEGI 16  USK 16 
Alusta:  Linux, Mac OS X, Windows
Jakelumuoto:  DVD ja digitaalinen jakelu
Lisää peliartikkeleitaVideopelien teemasivulla
Infobox OK  : 
Warhammer 40 000: Dawn of War II on Relic Entertainmentin kehittämä Warhammer 40,000-maailmaan sijoittuva reaaliaikainen strategiapeli. Peli on jatko-osa Warhammer 40,000: Dawn of War -pelille.
Pelille on kaksi lisäosaa:
Warhammer 40,000: Dawn of War II – Chaos Rising
Warhammer 40,000: Dawn of War II – Retribution
Pelille on julkaistu jatko-osa Warhammer 40,000: Dawn of War III.
Aiheesta muualla

Warhammer 40,000: Dawn of War II MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Warhammer 40,000: Dawn of War II
Käännös suomeksi
Whitehurstin tarkkuusaurinkokello

Pronssinen Whitehurstin tarkkuusaurinkokello Derbyn kaupunginmuseossa.
Whitehurstin tarkkuusaurinkokello on erityisen tarkka aurinkokello, joka ilmaisee ajan minuutin tarkkuudella. Kello mittaa paikallista aurinkoaikaa, ja siinä on mukana muunnosasteikko josta voi tarkistaa valtakunnan virallisen ajan. Sen kehitti 1800-luvun alussa Whitehurstin perheyritys Englannin Derbyssä.
Valmistaja

Whitehurstin perhe tunnettiin Derbyssä lahjakkaina mekaanikkoina. John Whitehurst (1713–1788) perusti Derbyyn kellosepänliikkeen. Kun hän sai viran Lontoosta, hänen veljenpoikansa jatkoi yritystä nimellä Whitehurst & Son.
Rakenne

Aurinkokellossa osoittimen varjon muoto riippuu paitsi kellonajasta, myös päivämäärästä ja leveys- ja pituusasteesta. Leveysaste vaikuttaa varjon pituuteen: päiväntasaajalla varjo on lyhyempi kuin lähempänä napoja. Kun kellon asteikko muotoillaan osoittamaan paikallista aurinkoaikaa, siten että keskipäivällä varjo on lyhyimmillään, ei pituusasteella ole väliä. Muunnos valtakunnanaikaan lasketaan jokaista sijaintipaikkaa varten erikseen. Lisäksi, koska maa kiertää aurinkoa ellipsinmuotoisella radalla, aurinkokellon mittaama päivän pituus vaihtelee standardiaikaan nähden, ja aurinkoajan ja standardiajan erotus riippuu myös kalenterista. Helmikuussa aurinkokello jätättää eniten, 14 minuuttia, kun taas marraskuussa aurinkokello on 16 minuuttia seinäkelloa edellä. Whitehurstin kellossa standardiaika on esitetty toisella asteikolla, johon on merkitty "Watch slower" ja "Watch faster" sen mukaan edistääkö vai jätättääkö aurinkokello taskukelloon verrattuna.
Wilhelm Theodor von Kraemer

Everstiluutnantti Wilhelm von Kraemer (1877)
Wilhelm Theodor von Kraemer (14. elokuuta 1836 Espoo – 25. huhtikuuta 1926 Helsinki) oli suomalainen kenraalimajuri, valtiopäivämies ja kuvernööri.
Albergan kartanossa syntynyt von Kraemer aloitti opinnot Haminan kadettikoulussa vuonna 1848 ja palveli sen jälkeen muun muassa Suomen kaartissa vuodesta 1855 lähtien. Vuonna 1862 hän suoritti Aleksanterin yliopistossa ylemmän kameraalitutkinnon.
Turun ja Porin läänin kuvernööriksi von Kraemer nimitettiin 1891. Hän erosi tehtävästä vuonna 1903 vastustettuaan kenraalikuvernööri Bobrikovn venäläistämispyrkimyksiä. Samalla von Kraemerilta vietiin oikeus kantaa sotilaspukua. Se kuitenkin palautettiin hänelle kolmen vuoden kuluttua.  Hän omisti myös Siuntiossa sijaitsevan Suitian kartanon.
Valtiopäiväedustajana von Kraemer oli aatelissäädyssä valtiopäivillä 1867, 1877–1878, 1882, 1885, 1888, 1899, 1904–1905 ja 1905–1906.
Wilhelm Theodor von Kraemerin poika oli everstiluutnantti Robert von Kraemer, joka tuli Suomen sisällissodan aikana tunnetuksi Uudenkaarlepyyn ja Riihimäen vankileirien pahamaineisena johtajana.
Visulahden vahakabinetti

| Visulahden vahakabinetti |
| --- | --- |
Tyyppi:  Vahakabinetti 
Osoite:  Visulahdentie 1, 50180 Mikkeli  
Sijainti:  Mikkeli 
Perustettu:  1983  
Koordinaatit:  61°42′04″N, 27°20′56″E
 fiVisulahden vahakabinetti 
  
Visulahden vahakabinetti on Suomen ainoa vahakabinetti, joka sijaitsee Mikkelissä huvipuisto Visulahden yhteydessä. Kabinetti tunnetaan hauskoista nukeista.
Vahakabinetti on perustettu vuonna 1983 ja se aukesi yleisölle 4.6.1983.[lähde? ]
Vahakabinetin nuket > "Tuulikaappi"

Ahti Karjalainen
kauppaneuvos Paukku (Matti Tuominen)
Vahakabinetin nuket > 1. sali: Päämiehiä

Vladimir Putin (poistettu 1. maaliskuuta 2022)
Boris Jeltsin
Mihail Gorbatšov
Vladimir Lenin
Suomen tasavallan presidentit, mukaanlukien Alexander Stubb
Lennart Meri
Jörn Donner
Kruununprinsessa Victoria
Walesin prinssi Charles
Walesin prinsessa Diana
Bill Clinton
Vahakabinetin nuket > 2. sali: Taidemaailma

Elias Lönnrot
Aleksis Kivi
F. E. Sillanpää
Akseli Gallen-Kallela
Minna Canth
Wäinö Aaltonen
Alvar Aalto
Jean Sibelius
Vahakabinetin nuket > 3. sali: Suomen sota

alikersantti Lahtinen (Veikko Sinisalo)
Carl Gustaf Emil Mannerheim
Vahakabinetin nuket > 4. sali: Urheilijat

Paavo Nurmi
Jani Sievinen
Lasse Virén
Pekka Tiilikainen
Veikko Hakulinen
Marja-Liisa Kirvesniemi
Harri Kirvesniemi
Teemu Selänne
Mika Häkkinen
Juha Kankkunen
Vahakabinetin nuket > 5. sali: Kulttuuri

Edvin Laine
Ida Aalberg
Jari Sillanpää
Joel Hallikainen
Timo Koivusalo
Kari Salmelainen
Karita Mattila
Tauno Palo
Olavi Virta
Juice Leskinen
Elvis Presley
The Beatles
Spede Pasanen
Reinikainen
Heikki Kinnunen
Aake Kalliala
Pirkka-Pekka Petelius
Frank Pappa
Uuno Turhapuro
Stan Laurel
Oliver Hardy
Buster Keaton
Joulupukki
Piirroshahmoja viimeisessä salissa.
Yleisliittolainen liikunta- ja urheilukomitea

Yleisliittolainen liikunta- ja urheilukomitea oli Neuvostoliiton liikunta- ja urheilutoiminnan ylin järjestö. Vuodesta 1968 sillä oli Neuvostoliiton ministeriön arvo. Se lakkautettiin 11. marraskuuta 1991 eli hieman ennen Neuvostoliiton hajoamista.
Komitean nimiä eri aikoina olivat:
1923–1930: Ruumiinkulttuurin korkein neuvosto (Высший совет физической культуры, Vysši sovet fizitšeskoi kultury)
1930–1936: Yleisliittolainen ruumiinkulttuurin neuvosto (Всесоюзный совет физической культуры, Vsesojuznyi sovet fizitšeskoi kultury)
1936–1953, 1954–1959: Yleisliittolainen ruumiinkulttuuri- ja urheiluasioiden komitea (Всесоюзный комитет по делам физической культуры и спорта, Vsesojuznyi komitet po delam fizitšeskoi kultury i sporta)
1968–1991: Ruumiinkulttuurin ja urheilun komitea (Комитет по физической культуре и спорту, Komitet po fizitšeskoi kulture i sportu)
Vuosina 1953–1954 komitean tehtäviä hoiti terveysministeriön alainen osasto ja vuosina 1959–1968 Urheiluseurojen ja -järjestöjen liitto (Союз спортивных обществ и организаций, Sojuz sportivnih obštšestv i organisatsi).
Yleisliittolainen liikunta- ja urheilukomitea oli vahvasti taustalla Neuvostoliiton liittyessä kansainväliseen olympialiikkeeseen ja kansainvälisiin lajiliittoihin. Komitean puheenjohtajat olivat näkyviä hahmoja niin yleisliittolaisesti kuin kansainvälisestikin. Erityisesti toisen maailmansodan jälkeiset urheilujohtajat olivat tunnettuja kansainvälisiä nimiä.
Puheenjohtajina olivat:
1920–1923 Nikolai Podvoiski
1923–1926 Nikolai Semaško
1926–1930 Vasili Mihailov
1930–1934 Nikolai Antipov
1934–1936 Vasili Mantsev
1936–1937 Ivan Hartšenko
1937–1938 Aleksander Zelikov
1939–1945 Vasili Snegov
1945–1948 Nikolai Romanov
1948–1951 Arkadi Appolonov
1953–1962 Nikolai Romanov (uudelleen)
1962–1968 Juri Mashin
1968–1983 Sergei Pavlov
1983–1989 Marat Gramov
1989–1991 Nikolai Rusak
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Комитет по физической культуре и спорту при Совете министров СССР
Wet (kappale)

| ”Wet” Snoop Dogg |
| --- | --- | --- |

Singlen tiedot
 Albumilta: Doggumentary
 Äänitetty : Conway Recording Studios, Hollywood, Kalifornia
 Julkaistu: 17. joulukuuta 2010
 Formaatti: CD single, digitaalinen lataus
 Tuottaja(t): The Cataracs
 Tyylilaji: Hip hop
 Kesto: 03.47
 Levy-yhtiö: Doggystyle, Priority
Snoop Doggin muut singlet
| ”Kush” 2010 | ”Wet” 2010 | ”Boyfriend” 2011 |
Wet on hip hop-artisti Snoop Doggin johdantosingle hänen yhdenneltätoista, Doggumentary-studioalbumilta. Kappaleen alkuperäisen version tuotti The Cataracs. "Wet" saavutti Hot R&B/Hip-Hop Songs-listan 40.-, Hot Rap Songs-listan 18.- sekä Bubbling Under Hot 100 Singles -listan 13. sijan. Kappaleen seuraajan nimeltään "Sweat" julkaisi ranskalainen DJ-tuottaja David Guetta 4. maaliskuuta 2011.
Käännös suomeksi
Miranda Cosgrove

| Miranda Cosgrove |
| --- | --- |
 Miranda Cosgrove Sydneyssä kesäkuussa 2013.
Henkilötiedot
Syntynyt: 14. toukokuuta 1993 (ikä 31) Los Angeles, Kalifornia, Yhdysvallat
Ammatti:  näyttelijä, laulaja-lauluntekijä
Muusikko
Laulukielet:  englanti
Aktiivisena:  2001– (näyttelijänä) 2007– (laulajana)
Tyylilajit:  pop rock
Soittimet:  laulu, kitara
Levy-yhtiöt:  Columbia Records  Epic Records
 Nimikirjoitus
Aiheesta muualla
mirandacosgrove.com
  [ Muokkaa Wikidatassa ] [ ohje ]  
Miranda Taylor Cosgrove (s. 14. toukokuuta 1993 Los Angeles, Kalifornia) on yhdysvaltalainen näyttelijä ja laulaja-lauluntekijä. Cosgrove aloitti uransa televisiomainoksissa kolmevuotiaana. Sittemmin hän on esiintynyt muun muassa Megan Parkerin roolissa Drake & Joshissa, Summer Hathawayn roolissa School of Rockissa ja pääroolissa Nickelodeonin komediasarjassa iCarly. Cosgroven esikoisalbumi, Sparks Fly, julkaistiin huhtikuussa 2010.
Cosgrove on ansainnut jokaisesta iCarlyn jaksosta $180 000, ollen siten toiseksi korkeimmin palkattu lapsitähti televisiossa.
Filmografia > Elokuvat

| Vuosi | Elokuva | Rooli |
| --- | --- | --- |
| 2003 | School of Rock | Summer Hathaway |
| 2005 | Yours, Mine and Ours | Joni North |
| 2006 | Keeping Up with the Steins | Karen Sussman |
| 2009 | The Wild Stallion | Hanna Mills |
| 2010 | Itse ilkimys | Margo |
Filmografia > Televisio

| Vuosi | Otsikko | Rooli | Huomautuksia |
| --- | --- | --- | --- |
| 2001 | Smallville | Nuori Lana Lang | "Pilot" (1. tuotantokausi, 1. jakso) |
| 2004 | Perhe paketissa | Jessica | "You Better You Bet" (5. tuotantokausi, 5. jakso) |
| 2004 | Schooby-Doo | Miranda Wright | Ääni |
| 2004-2007 | Drake & Josh | Megan Parker | Päärooli |
| 2005 | Lilo & Stitch | Tyttö / Sarah | 2 jaksoa - Shush: Experiment (S2E34) & Morpholomew: Experiment (S3E16) |
| 2007 | Zoey 101 | Paige Howard | "Paige at PCA" (3. tuotantokausi, 13. jakso) |
| 2007 | Just Jordan | Lindsey Chandler | "Piano Stressin" (1. tuotantokausi, 13. jakso) |
| 2007 | Unfabulous | Cosmina | "The Talent Show" (3. tuotantokausi, 1. jakso) |
| 2007-nykyaika | iCarly | Carly Shay | Päärooli |
| 2008 | The Naked Brothers Band | Oma itsensä | "Mystery Girl" (3. tuotantokausi, 1. jakso) |
| 2010 | 7 Secrets with Miranda Crosgove | Oma itsensä | Nickelodean Special (24. huhtikuuta 2010) |
| 2010 | Good Wife | Sloan Burchfield | "Bad Girls" (2. tuotantokausi, 7. jakso) |
| 2010 | Big Time Rush | Oma itsensä | "Big Time Christmas" |
Diskografia > Albumit

Sparks Fly (2010)
Diskografia > Singlet

| Vuosi | Single | Listasijoitukset> US | Listasijoitukset> U.S. Pop | Albumilta |
| --- | --- | --- | --- | --- |
| 2007 | "Leave It All to Me" (feat. Drake Bell) | 100 | 83 | iCarly soundtrack |
| 2008 | "Stay My Baby" | — | — | iCarly soundtrack |
| 2008 | "About You Now" | 47 | — | iCarly soundtrack |
| 2008 | "Christmas Wrapping" | — | — | Merry Christmas, Drake & Josh OST |
| 2009 | "Raining Sunshine" | — | — | Cloudy with a Chance of Meatballs OST |
| 2010 | "Kissin' U" | 54 | 25 | Sparks Fly |
Diskografia > EP:t

About You Now (2009)
High Maintenance (2011)
Diskografia > Soundtrackit

iCarly (2008)
Diskografia > Kiertueet

Dancing Crazy Tour (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Miranda Cosgrove Internet Movie Databasessa. (englanniksi)
Vääräjärvi (Jämsä)

| Vääräjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°54′33″N, 24°50′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  Vehkaoja 
Järvinumero:  35.696.1.008
Mittaustietoja
Pinnankorkeus:  128,2 m  
Rantaviiva:  1,049 km  
Pinta-ala:  3,268 ha  
Saaria:  ei saaria 
 fiVääräjärvi 
Vääräjärvi  on Keski-Suomessa Jämsässä Niinimäen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,3 hehtaaria ja se on 400 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kuorikkaojan valuma-alueeseen (35.696) se kuuluu.
Vääräjärvi (Jyväskylä, Huhtasuo)

| Vääräjärvi |
| --- | --- |
 Näkymä järven länsipäästä
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°16′14″N, 25°49′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Tulo-ojia:  oja Kaakkolammesta, oja Kangaslammesta
Laskupuro:  Vääräpuro Saanijärveen 
Järvinumero:  14.312.1.003
Mittaustietoja
Pinnankorkeus:  122,7 m  
Pituus:  480 m  
Leveys:  170 m  
Rantaviiva:  1,167 km  
Pinta-ala:  4,768 ha  
Tilavuus:  0,0002271 km³ 
Keskisyvyys:  4,76 m  
Suurin syvyys:  8,1 m  
Saaria:  ei saaria 
 fiVääräjärvi 
Vääräjärvi  on Keski-Suomessa Jyväskylässä Huhtasuolla, Vääräjärven ja Kaakkolammen asuinalueiden välissä sijaitseva järvi.
Maantietoa

Järven pinta-ala on 4,8 hehtaaria, se on 500 metriä pitkä ja 150 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 227 100 kuutiometriä. Sen keskisyvyys on 4,8 metriä ja suurin syvyys on 8,1 metriä. Sen rantaviivan pituus on 1,2 kilometriä. Jyväskylä–Haapajärvi-rata kulkee Vääräjärven yli ja jakaa sen kahteen osaan, joiden välillä kulkee kuitenkin pieni oja.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Autiojoen valuma-alueeseen (14.312) se kuuluu. Järven vedenpinnan korkeus on 122,7 metriä mpy. Kaakkolammen ja Kangaslammen laskuojat laskevat Vääräjärveen lännestä. Vääräjärven oma laskuoja Vääräpuro alkaa sen itäosasta ja kulkee Aukeasuon kautta, laskien lopulta Saanijärveen.
Vällingbyn metroasema

Vällingbyn metroasema on Tukholman metron asema, joka sijaitsee Vällingbyn kaupunginosassa. Se kuuluu vihreään linjaan. Väliaikainen asema avattiin 26. lokakuuta 1952 samalla kun linja Hötorgetilta Vällingbyhyn avattiin. Nykyinen asemarakennus valmistui 6. helmikuuta 1954.
Vuonna 2015 asemaa käytti arkisin 10 600 matkustajaa päivässä.
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Johannelundin metroasema ▷ Hässelby strandin metroasema |  |  Linja 19 |  | Råckstan metroasema (en) ▷ Hagsätran metroasema |
muokkaa wikidataa
Wikimedia Commonsissa on kuvia tai muita tiedostoja aiheesta .
Zorzi

Zorzi on seuraavien italialaisten henkilöiden sukunimi:
Andrea Zorzi (s. 1965), lentopalloilija
Angelo Zorzi (1890–1974), voimistelija
Cristian Zorzi (s. 1972), maastohiihtäjä
Renzo Zorzi (1946–2015), kilpa-autoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Yleislakko

Yleislakko on kaikkia tai ainakin useimpia ammattialoja koskeva lakko. Yleislakko pyrkii kaiken työnteon lamauttamiseen tietyllä seudulla tai koko maassa. Tavoitteiltaan yleislakko on ensisijaisesti joko ammatillinen, työntekijöiden etuvaatimuksia tukeva tai poliittinen. Muita poliittisia vaikutuskeinoja, joita ei tule sekoittaa lakkoiluun, voivat olla esimerkiksi työnseisaukset tai ulosmarssit.
Poliittisilla yleislakoilla pyritään yleensä painostamaan maan hallitusta. Varsinkin tietyissä maissa ne ovat usein demonstratiivisia ja lyhytkestoisia, mutta voivat myös jatkua etukäteen määräämättömän ajan tai kunnes tavoitteet saavutetaan.
Eräät sosialistiset suuntaukset, varsinkin syndikalismi, painottavat yleislakon merkitystä vallankumouksen välineenä. Useisiin modernin ajan merkittäviin vallankumouksiin onkin liittynyt yleislakko, esimerkiksi Venäjän vuoden 1905 vallankumoukseen.
Yleislakot Suomessa

Suomen historiaan kuuluu kolme varsinaista yleislakkoa. Vuoden 1905 suurlakko (30. lokakuuta – 6. marraskuuta 1905) ja osin myös marraskuun 1917 yleislakko (14.–19. marraskuuta 1917) olivat luonteeltaan poliittisia lakkoja, joilla ajettiin muun muassa äänioikeuden laajentamista ja muita laajoja yhteiskunnallisia tavoitteita. Vuoden 1956 yleislakko (1.–20. maaliskuuta 1956) oli sen sijaan perinteisempi työtaistelu, joka pantiin toimeen työnantajajärjestöjen torjuttua ammattijärjestöjen uhkavaatimuksen hintatason palauttamisesta ennalleen ja yleisen palkankorotuksen toteuttamisesta.
Lisäksi maaliskuussa 1986 SAK järjesti kaksi päivää kestäneen lähes kaikkia teollisuusaloja koskeneen lakon, josta käytettiin nimitystä yhteislakko.
Višegrad

| Višegrad Вишегрaд |
| --- | --- |
 Ilmakuva kaupungista
 vaakuna
 Višegrad Bosnia-Hertsegovinan kartalla
 Koordinaatit: 43°47′0″N, 19°17′0″E 
Valtio:  Bosnia ja Hertsegovina
Entiteetti:  Serbitasavalta
Alue:  Foča
Infobox OKVirheellinen NIMI-arvo: 
Višegrad (kyr. Вишеград) on kaupunki Serbitasavallan itäosassa Bosnia ja Hertsegovinassa, lähellä Serbian rajaa Drinajoen varrella. Joen ylittävä Mehmed Paša Sokolovićin silta on Unescon maailmanperintökohde.